Folketing
2002-04-04

Vi synes, der er mange gode formuleringer i det vedtagelsesforslag, som regeringspartierne og Socialdemokratiet og Radikale Venstre er fremkommet med i dag, men vi synes stadig væk, at der er behov for klart at signalere over for Rusland, at man ikke skal finde sig i det. Vi vurderer nok, at vi igennem mange år har snakket og prøvet at påvirke Rusland med forskellige midler, uden at det rigtig har kunnet lade sig gøre, og nu mener vi, at tålmodigheden må ophøre. Derfor mener vi også, at det vil være relevant at få en sag. Som det har været nævnt tidligere i debatten, er det jo ikke en jagt på et land, men det er en fuldstændig normal ting, at man godt kan forestille sig en sag mod et land af forskellige årsager ved denne her domstol. Det er jo klart, at både Jeltsin og også Putin har brugt Tjetjenien til at opruste egen befolkning i Rusland, både i forbindelse med valgkampe og også i forbindelse med pressede situationer.